**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 6 – 2025

**ΑΜΑΡΟΥΣΙΟΥ Αρ. Πρ.:** 121

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ/νση Π. Ε. Β΄ Αθήνας, Δ. Ο. Ε., Συλλόγους Εκπ/κών Π. Ε. της χώρας**

**ΣΥΜΜΕΤΕΧΟΥΜΕ ΜΑΖΙΚΑ ΣΤΗ ΣΤΑΣΗ ΕΡΓΑΣΙΑΣ ΤΗΝ ΠΑΡΑΣΚΕΥΗ 6 ΙΟΥΝΙΟΥ στο ΣτΕ 09.30 π.μ.**

**ΔΙΕΚΔΙΚΟΥΜΕ ΤΗΝ ΕΠΑΝΑΦΟΡΑ ΤΟΥ 13ου & 14ου ΜΙΣΘΟΥ**

Συναδέλφισσες, συνάδελφοι

Με αφορμή τη διεξαγωγή της πρότυπης δίκης για την επαναφορά του 13ου και 14ου μισθού στο Δημόσιο που διεξάγεται στο ΣτΕ στις 6 Ιουνίου 2025, έχει κηρυχτεί **Πανελλαδική Στάση Εργασίας από την ΑΔΕΔΥ για την ημέρα αυτή από την έναρξη του ωραρίου έως τις 11:00 πμ**.

Δίνουμε μαζικά αγωνιστικό «παρών» και διεκδικούμε να πάρουν πίσω τις μνημονιακές περικοπές, να επανέλθουν ο 13ος και 14ος μισθός, να δοθούν αυξήσεις για να ζούμε με αξιοπρέπεια.

**Συμμετέχουμε μαζικά στην απεργιακή συγκέντρωση διαμαρτυρίας που θα γίνει έξω από το ΣτΕ, στις 09:30 πμ (Αιόλου και Σοφοκλέους) και στην συγκέντρωση**

**εργατικών και συνταξιουχικών σωματείων στα Προπύλαια στις 12:30 την ίδια ημέρα, για να απαιτήσουμε και από την πλευρά μας:**

**-Άμεση επαναφορά του 13ου – 14ου μισθού και της 13ης-14ης σύνταξης.**

**-Άμεση αύξηση μισθών και συντάξεων για όλους τους μισθωτούς και συνταξιούχους.**

**-Κατάργηση κάθε αντεργατικού και αντισυνταξιοδοτικού νόμου και εφαρμοστικής εγκυκλίου τους**

**-Αύξηση της φορολόγησης του μεγάλου κεφαλαίου που κερδοφορεί υπέρμετρα τα τελευταία χρόνια.**

**-Μόνιμες προσλήψεις και λεφτά για Υγεία, Παιδεία, Κοινωνική Ασφάλιση**

**- Όχι λεφτά για πολεμικούς εξοπλισμούς.**

**Για την διευκόλυνση της συμμετοχής των συναδέλφων – μελών του σωματείου μας στις κινητοποιήσεις της Παρασκευής 6 – 6 – 2025 το Δ. Σ. του Συλλόγου Εκπ/κών Π. Ε. Αμαρουσίου προκηρύσσει μία (1) έως τρεις (3) ώρες επιπλέον διευκολυντική στάση εργασίας επί του ωραρίου του κάθε συναδέλφου επιπλέον της στάσης εργασίας της ΑΔΕΔΥ από 11:00 και ως τη λήξη του ωραρίου.**

**Η παρούσα αποτελεί ειδοποίηση και για την Δ/νση Π. Ε. Β΄ Αθήνας.**

